stanford-oval/wikipedia huggingface dataset:
Makaijat
Tuntomerkit

Makaijat ovat monivuotisia ruohoja, joissa on kystoliittejä. Lehdet ovat ruodillisia. Kukat sijaitsevat lehtihankaisissa tai varsipäätteisissä toispuoleisissa tertuissa, joiden suojukset ovat tasasoukan keihäsmäisiä tai harvemmin kapean kolmiomaisia. Kukissa on kaksi esilehteä perän tyvellä. Verhiö on teriötorvea paljon lyhyempi, viisiliuskainen. Teriö on lähes säteittäinen, tyvestä putkimainen kärjestä kellomaisesti laajentunut. Teriön laide on kaksihuulinen, alahuuli kolmiliuskainen, ylähuuli kaksiliuskainen. Heteitä on kaksi ja ne kiinnittyvät teriön kellomaisen osan tyveen ja jäävät miltei kokonaan teriön sisään. Ponnet ovat selkäpuolelta karvaisia. Joutoheteitä on kaksi. Pohjuskehrä on epäselvä. Sikiäin on lähes soikiomainen, kussakin lokerossa on kaksi siemenaihetta. Vartalo on alaosastaan vaihtelevissa määrin karvainen, luotti on kaksiliuskainen. Hedelmä on varrellinen kota, jossa on kaksi tai neljä siementä varsien eli retinakulumien päässä.
Levinneisyys

Makaijalajit ovat levinneet kahdelle erilliselle alueelle, yhtäältä Himalajan alueelle, toisaalta Etelä-Afrikkaan.
Luokittelu

Makaijalajeja on vain kolme, tunnetuin on makaija (Mackaya bella).
Aiheesta muualla

Lajiluettelo: http://www.theplantlist.org/tpl1.1/search?q=mackaya
Mattböle

Mattböle on pieni kylä Kemiönsaaren kunnassa. Kylä sijaitsee Kemiön pohjoisosassa.
Mattböle sijaitsee ruovikoksi kuivatun Mattböleträsketin pohjoispuolella kallioiden ympäröimässä laaksossa, jossa kylän harva asutus on hajallaan. Mattböleen on tieyhteys Gesterbystä. Kylässä on kantatilojen Norrgårdin ja Södergårdin lisäksi vain muutama muu talo, joita kaikkia ei enää asuteta ympärivuotisesti. Kyläalueeseen kuuluu kapea kaistale, joka ulottuu laaksosta kallioiden yli meren rannalle Albrektsbölen ja Pungbölen kylien välissä.
Mattböle mainitaan ensimmäisen kerran 1500-luvulla, jolloin kylässä on ollut kaksi taloa. Talot on luultavasti yhdistetty, sillä isojaon yhteydessä Mattböle on jaettu kahteen kantatilaan. Kylään on syntynyt kantatilojen lisäksi hieman 1930-luvulla itsenäistynyttä mäkitupa-asutusta ja kaksi sotien jälkeen lohkottua tilaa.
Martti Ulkuniemi

Martti Oskari Ulkuniemi (19. joulukuuta 1913 Salla – 13. helmikuuta 1996) oli suomalainen rehtori, kouluneuvos ja suomentaja.
Ulkuniemen perhe muutti 1927 Sallasta Ilmajoelle pitämään Ulkuniemen äidin kotitaloa. Hän pääsi ylioppilaaksi 1933 ja opiskeli Helsingin yliopistossa germaanista filologiaa ja suomalais-ugrilaista kielentutkimusta valmistuen filosofian kandidaatiksi 1941. Ulkuniemi osallistui talvisotaan ja oli jatkosodan aikana kenttätykistön patterinpäällikkönä haavoittuen sodan aikana.
Sodan jälkeen Ulkuniemi tuli opettajaksi Vaasan kauppaoppilaitokseen. Hän toimi oppilaitoksen rehtorina 1949–1976 aina eläkkeelle jäämiseensä saakka. Ulkuniemi sai kouluneuvoksen arvon vuonna 1971. Hän oli mukana käynnistämässä 1960-luvun alussa Vaasan kesäyliopistoa ja vuonna 1968 perustamassa Vaasan kauppakorkeakoulua josta tuli myöhemmin Vaasan yliopisto. Ulkuniemi sai 1988 Vaasan yliopiston kauppatieteiden kunniatohtorin arvon.
Ulkuniemi suomensi muinaisruotsista Kuningas Kristofferin maanlain, julkaisi Ljungo Tuomaanpojan lainsuomennokset sekä julkaisi myös historiikkeja. Hän oli Vaasan kaupunginteatterin johtokunnan puheenjohtajana vuodesta 1971 ja kuului Simo Kuntsin taidesäätiön hallitukseen.
Teoksia

Tykistö taistelussa : patterinpäällikön muistelmia kevyen patteriston vaiheista 1939-1940 1941-1944. WSOY 1952
Ljungo Tuomaanpojan lainsuomennokset 1, Maanlain ja kaupunginlain teksti. Suomalaisen Kirjallisuuden Seuran toimituksia 319. Helsinki 1975
Vaasan kauppakorkeakoulu : perustamisvuodet 1959-1968 ja lukuvuodet 1968-1978. Vaasan kauppakorkeakoulun säätiö, Vaasa 1978
Ljungo Tuomaanpojan lainsuomennoksen sanasto : Martti Ulkuniemen postuumin käsikirjoituksen mukaan ; toimittaneet Antero Niemikorpi ym. Suomalaisen Kirjallisuuden Seuran toimituksia 1126. Helsinki 2007
Suomennoksia

Kuningas Kristoferin maanlaki 1442 ; muinaisruotsista suom. Martti Ulkuniemi. Suomalaisen Kirjallisuuden Seuran toimituksia 340. Helsinki 1978
Martín García

Martín Garcia
| --- | --- |
Sijainti:  Buenos Aires  Argentiina
Vesialue:  Río de la Plata
Korkein kohta:  27  m 
Pinta-ala:  2 km²
| --- | --- |
Luokitus:  Lugar o Sitio Histórico Nacional (15. huhtikuuta 1958) 
muokkaa - muokkaa wikitekstiä - muokkaa Wikidataa
Martín García (esp. Isla Martín García) on saari Argentiinassa Buenos Airesin maakunnassa. Se sijaitsee Argentiinan ja Uruguayn rajajoen Río de la Platan suistossa, ja on pinta-alaltaan noin 2 neliökilometriä. Vuonna 1973 Argentiinan ja Uruguayn välinen kiista saaresta päättyi sopimukseen, jossa saari siirtyi virallisesti Argentiinalle, vaikka se sijaitsi Uruguayn puolella maiden välistä rajaviivaa. Samalla saaresta tuli luonnonpuisto. Martín Garcíaan pääsee veneellä Tigren kaupungista, ja saarella on myös oma lentokenttänsä.
Aiheesta muualla

Kuvia tai muita tiedostoja aiheesta Martín García Wikimedia Commonsissa
Martti Tyrkkö

Martti Sakari Tyrkkö (sukunimi vuoteen 1927 Nieminen; 30. tammikuuta 1904 Ylöjärvi – 25. syyskuuta 1970 Tampere) oli suomalainen pappi, oppikoulun rehtori ja kirjailija.
Tyrkkö toimi 1930-luvulla savottapappina Lapin tukkisavotoilla ja myöhemmin hän oli muun muassa Viitasaaren yhteiskoulun rehtorina 1950–1951 sekä Pirkanmaan yhteiskoulun rehtorina Tampereella 1957–1966.
Martti Tyrkön veli oli SS-sotilas, toimittaja Jukka Tyrkkö ja sisko oopperalaulaja Marja Tyrkkö.
Teoksia

Ylöjärven pitäjän kansanopetuksen vaiheita.  Ylöjärvi 1940 (nimellä M. S. Tyrkkö)
Savottapappina Pohjolassa : kokemuksia ja elämyksiä tukkijätkien parissa.   WSOY 1942
Mies riensi levähtämättä : Kajaanin rovastin Johannes Wäyrysen elämänvaiheita.  WSOY 1945
Rakkaus ja kuolema, näytelmä.  1945
Ihmisääni juoksuhaudasta, näytelmä.  1946
Kajaanin kaupungin historia 2, Vv. 1717–1809.  Kajaanin kaupunki 1948
Syyslaulu jätkästä, runoja.  Gummerus 1953
Viitasaaren yhteiskoulun vaiheita vv. 1905–1955.  Viitasaaren yhteiskoulu, Jyväskylä 1955
Ylöjärven historiaa v. 1866–1965.  Ylöjärven kunta 1967
Aiheesta muualla

Pastori M. S. Tyrkkö : Suomen karhurikkaimmassa erämaassa kesäisellä jalkapatikkamatkalla, Aamulehti, 16.10.1938, nro 279, s. 19, Kansalliskirjaston digitaaliset aineistot
Martín Emilio Vázquez

| Martín Vázquez> Henkilötiedot |
| --- | --- |
Koko nimi:  Martín Emilio Vázquez
Syntynyt: 14. tammikuuta 1969 Uruguay
Jalkapallotuomari
Pituus:  181 cm
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2001– | FIFA |  |  |

Martín Emilio Vázquez (s. 14. tammikuuta 1969 Uruguay) on uruguaylainen jalkapalloerotuomari. Hänen ensimmäinen kansainvälinen ottelunsa oli Venezuelan ja Argentiinan välinen kohtaaminen 9. syyskuuta 2003. Tämän jälkeen hän on tuominnut mm. Pekingin olympialaisissa, Copa Libertadoresissa, Saksan MM-kilpailujen karsinoissa sekä Etelä-Afrikan MM-kilpailujen karsinnoissa ja lopputurnauksessa.
Aiheesta muualla

Martín Vázquez ottelut WorldReferee.comissa (Arkistoitu – Internet Archive)
Vázquezin esittely FIFA:n sivuilla (Arkistoitu – Internet Archive)
Jalkapallon maailmanmestaruuskilpailujen 2010 tuomarit
| --- | --- |
AFC:  Khalil Al Ghamdi •  Ravshan Ermatov •  Subkhiddin Mohd Salleh •  Yūichi Nishimura
CAF:  Koman Coulibaly •  Jerome Damon •  Eddy Maillet
CONCACAF:  Joel Aguilar •  Benito Archundia •  Carlos Batres •  Marco Rodríguez
CONMEBOL:  Héctor Baldassi •  Jorge Larrionda •  Pablo Pozo •   Óscar Ruiz •  Carlos Simon •  Martín Vázquez
OFC:  Michael Hester •  Peter O'Leary
UEFA:  Olegário Benquerença •  Massimo Busacca •  Frank De Bleeckere •   Martin Hansson •  Viktor Kassai
UEFA:  Stéphane Lannoy •  Alberto Undiano Mallenco •  Roberto Rosetti •  Wolfgang Stark •  Howard Webb
May

Wikisanakirjassa on tähän liittyvä sananselitys: .
Wikisanakirjassa on tähän liittyvä sananselitys: .
May voi tarkoittaa seuraavia:
May, naisen etunimi
May, hahmo Pokémon-sarjassa
May-sur-Orne, kunta Calvados'n departementissa Ranskassa
Sukunimi

Alan Nunn May (1911–2003), englantilainen ydinfyysikko
Brad May (s. 1971), kanadalainen jääkiekkoilija
Brian May (s. 1947), brittiläinen kitaristi
Brian True-May, englantilainen televisiotuottaja
Charmian May (1937–2002), englantilainen näyttelijä
Derrick May (s. 1963), yhdysvaltalainen elektronisen musiikin artisti
Elaine May (s. 1932), yhdysvaltalainen näyttelijä, käsikirjoittaja ja ohjaaja
Elizabeth May (s. 1954), Kanadan Vihreän puolueen puheenjohtaja
Frederick May (1911–1985), irlantilainen säveltäjä
Fiona May (s. 1969), brittiläis-italialainen pituushyppääjä
Gisela May (1924–2016), saksalainen näyttelijä ja laulaja
Imelda May (s. 1974), irlantilainen laulaja ja muusikko
James May (s. 1963), brittiläinen tv-juontaja
Joe May (1880–1954), itävaltalainen elokuvaohjaaja ja -tuottaja
Jürgen May (s. 1942), saksalainen keskimatkojen juoksija
Karl May (1842–1912), saksalainen kirjailija
Michael May (s. 1934), sveitsiläinen Formula 1 -kuljettaja
Monica May (s. 1985), yhdysvaltalainen näyttelijä
Pauliina May (s. 1967), suomalainen laulaja
Robert May (1936–2020), australialainen ekologi ja professori
Robert May, yhdysvaltalainen elokuvatuottaja
Robert L. May (1905–1976), yhdysvaltalainen lastenkirjailija ja kuvittaja, Petteri Punakuonon luoja
Rollo May (1909–1994), yhdysvaltalainen psykologi ja psykoanalyytikko
Theresa May (s. 1956), Britannian pääministeri
Thomas Erskine May (1815–1886), englantilainen kirjailija, historioitsija, alahuoneen sihteeri ja pääri
Torsten May (s. 1969), saksalainen nyrkkeilijä
Willie May (1936–2012), yhdysvaltalainen pika-aitajuoksija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”May”, voi hakea sivunnimihaulla, laajalla sivunnimihaulla tai tekstihaulla.
Marin Barleti

Barletin laatima Skanderbegin elämäkerta
Marin Barleti (n. 1450 Shkodër – 1512 tai 1513 Rooma) oli albanialainen humanisti.
Barleti syntyi Shkodërissa, jossa hän toimi tutkijana ja pappina. Kun hänen synnyinkaupunkinsa joutui 1470-luvun lopussa ottomaanien vallan alle, hän siirtyi Italiaan. Barleti oli osallistunut kaupungin puolustukseen tätä edeltäneissä piirityksissä vuosina 1474 ja 1478.
Barleti kirjoitti Venetsiassa Albanian kansallissankarin, Skanderbegin elämäkerran Historia de vita et rebus gestis Scanderbegi (1508–1511). Hänen muita kirjallisia teoksiaan ovat De obsidione Scodransi (”Shkodërin piiritys”) ja Compendium vitarum ponticum et imperatorum (”Paavien ja keisarien elämien lyhyt historia”).
Skanderbegin elämäkerta painettiin Roomassa ja se käännettiin välittömästi lukuisille kielille ja loi hänen kansainvälisen maineensa. Nykyään kirjaa säilytetään Tiranan kansalliskirjastossa. Shkodërin vanha kirjasto ja kustantamo on nimetty Barletin mukaan.
Manuel Olivencia

| Manuel Olivencia |
| --- | --- |

Henkilötiedot
Syntynyt: 25. heinäkuuta 1929 Ronda, Espanja
Kuollut: 1. tammikuuta 2018 (88 vuotta) Sevilla, Espanja
Ammatti:  lakimies, professori
Manuel Olivencia Ruiz (25. heinäkuuta 1929 Ronda – 1. tammikuuta 2018 Sevilla) oli espanjalainen lakimies, joka loi uransa professorina, ekonomistina ja diplomaattina. Hän työskenteli Sevillan yliopistossa. Hän toimi myös Sevillan maailmannäyttelyn järjestänä.
Varhainen elämä

Olivencia syntyi Rondassa Malagan maakunnassa 25. heinäkuuta 1929, ja hän varttui Ceutassa. Hänen isänsä oli myös lakimies.
Hän valmistui Bolognan yliopistosta 1953.
Kuolema

Olivencia kuoli 1. tammikuuta 2018 88-vuotiaana Sevillassa.
Luettelo fuusiojazz-muusikoista

Seuraavat artistit ovat esittäneet fuusiojazzia.
A

John Abercrombie
Brian Auger
B

BWB
Jeff Beck
Carla Bley
Jack Bruce
Donald Byrd
Brand X
C

Alain Caron
Casiopea
Chase
Stanley Clarke
Colosseum
Billy Cobham
Chick Corea
Chick Corea Elektric Band
Larry Coryell
Cynic
D

Wolfgang Dauner
Miles Davis
Jack DeJohnette
Eumir Deodato
DubbleStuff
George Duke
E

Don Ellis
F

Joe Farrell
G

Stan Getz
Stu Goldberg
Gong
H

Jan Hammer
Herbie Hancock
Scott Henderson
David Hines
Jasper van 't Hof
Allan Holdsworth
Greg Howe
Steve Hunt
J

Bob James
Keith Jarrett
Anders Johansson
Jens Johansson
K

Joachim Kühn
L

Milcho Leviev
Jeff Lorber
Liquid Tension Experiment
M

Mahavishnu Orchestra
Les McCann
John McLaughlin
Manteca
Keiko Matsui
Bennie Maupin
Al Di Meola
Pat Metheny
Airto Moreira
Alphonse Mouzon
N

Nucleus
P

Jaco Pastorius
Jean-Luc Ponty
R

Return to Forever
Patrice Rushen
Terje Rypdal
S

Santana
The Shuffle Demons
John Scofield
Shakti
Ben Sidran
Wayne Shorter
Skywalk
Soft Machine
Jeremy Steig
Mike Stern
T

Tribal Tech
David Torn
Traffic
Michał Urbaniak
U

Uzeb
V

Miroslav Vitouš
Vital Information
W

Kazumi Watanabe
Kirk Whalum
Sadao Watanabe
Weather Report
Dave Weckl
Lenny White
Tony Williams
Gary Willis
Z

Frank Zappa
Joe Zawinul
Matsukaze (1923)

| Matsukaze / 松風 |
| --- | --- |
 Matsukaze

Aluksen vaiheet
Rakentaja:  Maizurun laivastoarsenaali
Kölinlasku:  2. joulukuuta 1922
Laskettu vesille:  30. lokakuuta 1923
Palveluskäyttöön:  5. huhtikuuta 1924
Tekniset tiedot
Uppouma:  1 400 t (normaali) 1 750 t (kuormattu)
Pituus:  102,6 m (kokonaispituus)
Leveys:  9,1 m
Syväys:  2,9 m
Koneteho:  38 500 ihp
Nopeus:  37,25 solmua
Miehistöä:  154
Aseistus
Aseistus:  4 × 120 mm/45 type 3 -tykkiä 2 × 7,7 mm type 92 -ilmatorjuntakonekivääriä 6 × 533 mm torpedoputkea 18 × syvyyspommia
Matsukaze (jap. 松風) oli Keisarillisen Japanin laivaston Kamikaze-luokan hävittäjä toisessa maailmansodassa.
Valmistus

Alus tilattiin Maizurun laivastontelakalta. Sen köli laskettiin 2. joulukuuta 1922 ja alus laskettiin vesille 30. lokakuuta 1923. Alus otettiin palvelukseen 5. huhtikuuta 1924.
Meteora (täsmennyssivu)

Meteora tai Metéora (kreik. Μετέωρα) voi viitata seuraaviin:
Metéora, luonto- ja luostarialue Thessaliassa Kreikassa
Metéoran kunta, kunta Tríkalan alueyksikössä Thessalian alueella Kreikassa
Metéora, Spýros Stathoulópouloksen elokuva
Meteora, Linkin Parkin albumi
Meteora sporadica, alkueläinlaji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meteora”, voi hakea sivunnimihaulla, laajalla sivunnimihaulla tai tekstihaulla.
Masaru Emoto

| Masaru Emoto> 江本 勝.Henkilötiedot |
| --- | --- |
Syntynyt: 22. heinäkuuta 1943
Kuollut: 17. lokakuuta 2014 (71 vuotta)
Aiheesta muualla
www.masaru-emoto.net
Löydä lisää kirjailijoitaKirjallisuuden teemasivulta
Masaru Emoto (jap. 江本 勝, Emoto Masaru; 22. heinäkuuta 1943 – 17. lokakuuta 2014) oli japanilainen kirjailija, kansainvälinen tutkija ja yrittäjä, jonka mukaan ihmisen tietoisuus vaikuttaa veden molekyylirakenteeseen. Emoton otaksuma kehittyi vuosien varrella. Hänen varhaiset tutkimukset käsittelivät veden kykyä reagoida positiivisiin ajatuksiin ja sanoihin ja että saastunut vesi olisi mahdollista puhdistaa rukoilemalla ja positiivisella visualisoinnilla. Emoton tutkimuksia pidetään yleisesti pseudotieteenä.
Vuodesta 1999 lähtien Emoto julkaisi monia kirjoja liittyen pääteokseensa Messages from Water,  jossa on kuvia jään kristallirakenteista ja koejärjestelyistä. Emoton ideat ovat esillä elokuvassa What the Bleep Do We Know!?.
Elämä

Emoto syntyi Jokohamassa, Japanissa ja valmistui Jokohaman yliopistosta opiskellen kansainvälisiä suhteita. 1990-luvun puolivälissä hän alkoi opiskelemaan veden rakennetta tarkemmin.
Emoto oli yleishyödyllisen yhteisön  International Water For Life Foundationin presidentti. Säätiön päämaja on Oklahoma Cityssä Yhdysvalloissa. Emoto valmistui vaihtoehtoislääketieteen lääkäriksi intialaisesta Open International University for Alternative Medicine -yliopistosta vuonna 1992. Tällaisen tutkinnon hankkiminen onnistuu alle 500 Yhdysvaltain dollarin maksua vastaan.
Ideat

Emoto uskoi, että vesi on "todellisuutemme piirustus" ja että emotionaalinen "energia" ja "värähtelyt" voisivat muuttaa veden fyysistä rakennetta. Emoton vesikristallikokeissa vesi altistettiin erilaisille sanoille, kuville ja musiikille. Sen jälkeen vesi jäädytettiin ja  sen kristallirakenteen esteettisia ominaisuuksia tutkittiin mikroskooppivalokuvauksen avulla. Emoton tulkinnan mukaan positiivisille sanoille ja ajatuksille altistunut vesi kristalloituisi visuaalisesti kauniiseen muotoon, kun taas negatiivisille ajatuksille altistuneen veden kristallirakenne olisi ruma . 
Emoton mukaan myös eri vesilähteet tuottaisivat erilaisen kristallirakenteen jäädyttäessä. Esimerkiksi vuoristovirran vesi tuottaisi kauniin geometrisen kristallirakenteen, mutta pilaantuneen veden kristallirakenne olisi ruma ja satunnainen. Emoto uskoi, että saastuneen veden kristallirakenne saataisiin palautua normaaliksi  ultraviolettivalolle tai tietyille sähkömagneettisilla aallonpituuksille altistamisen jälkeen.
Tieteellinen kritiikki

Kriitikot ovat kritisoineet Emotoa koejärjestelyjen heikosta kontrollista ja yksityiskohtien pimittämisestä. Toinen What The Bleep Do We Know? -dokumentissä esiintynyt tutkija  William A. Tillerin mukaan Emoton kokeet eivät ole tarpeeksi päteviä, koska niissä ei kontrolloitu veden superjäädyttämiseen liittyviä tekijöitä . Lisäksi Emotoa on kritisoitu koejärjestelyistä, joita voitaisiin manipuloida tai  olisivat liian herkkiä inhimillisille virheille. Biokemisti ja mikroskooppiasiantuntija William Reville  kirjoitti, että "on hyvin epätodennäköistä, että Emoton väitteissä olisi mitään perää."
Skeptical Inquirerin kirjoituksissa lääkäri Harriet A. Hall kirjoittaa Emoton tutkimuksista: "hankalaa nähdä, että kukaan voisi pitää niitä tieteenä". Biologi Tyler Volk kommentoi Emoton ideoita saastuneen veden puhdistamisesta levän avulla sanoen "Hänen puheillaan ei ole tietääkseni mitään tekemistä tieteen kanssa."  Stephen Kiesling kirjoitti Spirituality & Health Magazine -lehdessä: "Ehkäpä Emoto on evankelista, joka arvostaa omaa julkikuvaansa enemmän kuin tiedettä. Tämä spiritualistinen opettaja voisi jatkossa keskittyä vähemmän kiitollisuuteen ja enemmän  rehellisyyteen."
Vuonna 2003 James Randi kutsui Emoton One Million Dollar Paranormal Challenge -kilpailuun. Emoto olisi ansainnut miljoona Yhdysvaltain dollaria jos olisi pystynyt toistamaan kokeensa  valvotuissa olosuhteissa. Emoto ei kuitenkaan osallistunut kilpailuun.
Julkaisut > Kirjat

Emoto, Masaru: 水からの伝言: 世界初!! 水の結晶写真集 (Mizu kara no dengon: sekaihatsu!! mizu no kesshō shashinshū) . 1 Tokyo: Hado, 1999. ISBN 9784939098000. (japani)
Englanniksi: Emoto, Masaru: The Message from Water: The Message from Water is Telling Us to Take a Look at Ourselves.  1  Hado, 2000.  ISBN 9784939098000.
Emoto, Masaru: 水からの伝言： 世界初！！水の氷結結晶写真集今日も水にありがとう (Mizu kara no dengon: sekaihatsu!! mizu no kesshō shashinshū) . 2 Tokyo: Hado, 2001. ISBN 9784939098048. (japani)
Englanniksi: Emoto, Masaru: The Message from Water.  2  Hado, 2001.  ISBN 9784939098048.
Emoto, Masaru: 水が伝える愛のかたち (Mizu ga tsutaeru ai no katachi) . Tokyo: Tokuma Shoten, 2003. ISBN 9784198617509. (japani)
Englanniksi: Emoto, Masaru: The Shape of Love: Discovering Who We Are, Where We Came From, and Where We are Going.  New York:  Doubleday, 2007.  ISBN 9780385518376.
Emoto, Masaru: Love Thyself: The Message from Water III.  Carlsbad, CA:  Hay House, 2004.  ISBN 9781401908997.
Emoto, Masaru: 水可以改變我生命 : "愛和感謝"的心情可以創造積極的能量 (Shui ke yi gai bian wo sheng ming : "Ai he gan xie" de xin qing ke yi chuan zao ji ji de neng liang) . Taibei Xian Xindian Shi, 2006. ISBN 9789576864971. (kiina)
English edition: Emoto, Masaru: The Miracle of Water.  New York; Hillsboro, OR:  Atria: Beyond Words, 2007.  ISBN 9781582701622.
Emoto, Masaru: Water Crystal Healing: Music & Images to Restore Your Well Being.  New York; Hillsboro, OR:  Atria: Beyond Words, 2006.  ISBN 9781582701561.
Aiheesta muualla

Greenberg, Gary: There’s no evidence water can understand human speech. The Maui News, February 6, 2006.  Artikkelin verkkoversio.
Orac (David Gorski): Your Friday Dose of Woo: H2Ooooooommmm ScienceBlogs.  October 6, 2006.
https://www.masaru-emoto.net/en/
H2O dot con: Water-related Pseudoscience, Fantasy and Quakery Stephen Lower.
Mark Hoppus

| Markus Allan Hoppus |
| --- | --- |
 Mark Hoppus vuonna 2004
Henkilötiedot
Syntynyt: 15. maaliskuuta 1972 (ikä 52) Ridgecrest, Kalifornia
Ammatti:  Muusikko, sanoittaja, tuottaja, juontaja
Muusikko
Laulukielet:  Englanti
Aktiivisena:  1988-
Tyylilajit:  Punk Alternative rock
Soittimet:  Laulu, basso, kitara
Yhtyeet:  Blink-182 +44
Levy-yhtiöt:  DGC, Interscope, Geffen, Grilled Cheese, Cargo Music, Kung Fu
 Nimikirjoitus
  [ Muokkaa Wikidatassa ] [ ohje ]  
Markus Allan Hoppus (s. 15. maaliskuuta 1972 Ridgecrest, Kalifornia) on yhdysvaltalainen muusikko ja Blink-182:n laulaja ja basisti. Hän myös laulaa, kirjoittaa ja tuottaa musiikkia. Hän perusti Blink-182:n Tom DeLongen kanssa vuonna 1992. Blink-182 hajosi vuonna 2005. Vuoden 2009 helmikuussa yhtye ilmoitti palaavansa yhteen. Blink-182:n jälkeen Hoppus perusti +44-nimisen yhtyeen Blink-182:n rumpalin, Travis Barkerin kanssa.
Yksityiselämä

Hoppus avioitui Skye Everlyn kanssa 2. joulukuuta 2000. Heillä on vuonna 2002 syntynyt poika, Jack Hoppus.
Vuonna 2008 Hoppus kampanjoi samaa sukupuolta olevien avioliitot kieltänyttä Proposition 8 -ehdotusta vastaan.
Hoppus on kertonut äitinsä suvun olevan amerikansuomalainen. Hänen bassoaan koristaa Suomen lippu.
Diskografia

Flyswatter (Blink-182) (demo) (1992)
Demo #2 (Blink-182) (demo) (1993)
Buddha (Blink-182) (demo) (1993)
Cheshire Cat (Blink-182) (1994)
They Came to Conquer… Uranus (Blink-182) (EP) (1995)
Dude Ranch (Blink-182) (1997)
Enema of the State (Blink-182) (1999)
The Mark, Tom, and Travis Show (The Enema Strikes Back!) (Blink-182) (2000)
Take Off Your Pants and Jacket (Blink-182) (2001)
Blink-182 (Blink-182) (2003)
Greatest Hits (Blink-182) (2005)
When Your Heart Stops Beating (+44) (2006)
Neighborhoods (Blink-182) (2011)
Aiheesta muualla

Kuvia tai muita tiedostoja aiheesta Mark Hoppus Wikimedia Commonsissa
Maritta Pohls

Maritta Pohls (o.s. Niskanen, s. 28. maaliskuuta 1955) on suomalainen historiantutkija ja filosofian tohtori. Hän on julkaissut tutkimuksia tieteenhistoriasta ja nais- ja järjestöhistorian alalta.
Elämä

Maritta Pohls syntyi savonlinnalaisen opettajaperheen esikoisena. Hän on ollut avioliitossa valtiotieteen maisteri Heikki Pohlsin kanssa vuosina 1980–1999 ja psykiatrisen sairaanhoitaja Matti Kohosen kanssa vuodesta 2003. Hänella on kaksi lasta. Hän aloitti historian ja valtio-opin opinnot Tukholman yliopistossa 1977 ja siirtyi sieltä seuraavana vuonna Turun yliopistoon, jossa hän suoritti humanististen tieteiden kandidaatin tutkinnon 1981. Helsingin yliopistosta hän valmistui 1985 pääaineenaan Suomen historia. Pro gradu -tutkielma Suvusta virkoihin – postilaitoksen virkakunta laajeni 1994 väitöskirjaksi.